Държавен вестник, бр. 77, 2013 г., стр. 54

СТР.  54	
Д Ъ Р Ж А В Е Н  В Е С Т Н И К 	
БРОЙ  77
4. предлага на министъра на земедели­
ето и храните за включване в поименните 
списъци на инвестиционната програма на 
Министерството на земеделието и храните 
хидромелиоративни обекти за проектиране, 
изграждане, ремонт и реконструкция;
5. организира и контролира упражняването 
на инвеститорски контрол върху обектите от 
хидромелиоративната структура, обектите по 
чл. 8, ал. 2 ЗОЗЗ, обекти на Министерство­
то на земеделието и храните, както и върху 
обекти, финансирани от Междуведомствената 
комисия за възстановяване и подпомагане 
към Министерския съвет;
6. организира и контролира охраната на 
незавършеното строителство;
7. подпомага министъра при упражняване 
на функциите му на надзорен орган и поддър­
жа регистъра на сдруженията за напояване по 
Закона за сдружения за напояване;
8. дава становища по придобиването и 
отнемането от сдруженията за напояване 
на правото на ползване върху обектите 
от хидромелиоративната инфраструктура и 
обслужващата техника на територията на 
сдружението, включена в имуществото на 
еднолични търговски дружества с държавно 
имущество;
9. дава становища за придобиване от сдру­
жения за напояване на правото на собственост 
върху имуществото по т. 8; 
10. организира и участва в разработването 
на националния водностопански план и в 
съставянето на водните и водностопанските 
баланси на страната в частта им, свързана с 
напояването и отводняването;
11. създава и поддържа регистър на хид­
ромелиоративния фонд;
12. участва в изготвянето на технико-ико­
номически задания за изработване на дого­
ворните научноизследователски и приложни 
задачи и организира работата по сътрудни­
чество и взаимодействие с научни институти 
и консултантски звена по обучение на кадрите 
в областта на хидромелиорациите;
13. организира провеждането на технико-
икономически съвет за разглеждане, приемане 
и одобряване на предварителни (прединвести­
ционни) проучвания и проектни разработки 
от инвестиционното проектиране за обектите 
от хидромелиоративната инфраструктура и за 
обекти по чл. 8, ал. 2 ЗОЗЗ;
14. предлага възлагането на доклади за 
оценка на въздействието върху околната среда 
и други екологични анализи;
15. участва при разработването на инвес­
тиционни проекти и програми за развитие на 
хидромелиоративния фонд и при разглежда­
нето им в експертния технико-икономически 
съвет и организира извършването на технико-
икономически оценки за състоянието и из­
ползваемостта на хидромелиоративния фонд;
16. организира и контролира дейностите 
по провеждането на мониторинг на водите за 
напояване, подавани от системи и съоръжения, 
изградени с държавни средства, и съдейства 
при издаване на актове за собственост на 
обектите от хидромелиоративния фонд;
17. периодично изготвя и представя на 
министъра доклад за резултатите от извър­
шени проверки за нормалното провеждане на 
поливния сезон и заплащането на услугата 
„водоподаване“;
18. изготвя и предоставя периодично и при 
поискване текуща и периодична информация 
по поддържането на язовирите и обектите, 
изградени с държавни средства извън гра­
ниците на населените места, за отводняване 
на земеделските земи и защита от вредното 
въздействие на водите, включително дигите по 
р. Дунав, изисквана от Междуведомствената 
комисия за възстановяване и подпомагане 
към Министерския съвет.
Раздел X
Организация на работата на министерството
Чл. 44. (1) В изпълнение на функциите и 
поставените конкретни задачи администра­
тивните звена в министерството изготвят 
становища, отчети, доклади, докладни запис­
ки, анализи, програми, концепции, позиции, 
информации, паметни бележки, проекти на 
решения по конкретни въпроси, вътрешни 
актове, проекти на нормативни актове и 
други документи.
(2) Административните звена в министер­
ството пряко си взаимодействат по въпроси от 
смесена компетентност, като водещото звено 
обобщава окончателното становище.
Чл. 45. Съгласуваността и оперативността 
по дейности, отнасящи се до две или повече 
административни звена, се осигуряват чрез 
спазването на следния ред на работа:
1. обща координация:
а) с резолюция на министъра, заместник-
министър, главния секретар, началника на 
кабинета, парламентарния секретар и ди­
ректорите на дирекции върху документите 
задължително се посочват водещото звено, 
конкретните задачи за изпълнение, указанието 
за съгласуване с други звена, изпълнителят 
и срокът;
б) водещото звено, посочено на първо мяс­
то като адресат или в резолюция, е основен 
изпълнител по възложената задача и главен 
координатор, който осъществява необходимата 
съгласуваност между звената; другите звена 
задължително изпращат на водещото звено 
своето становище по въпроси от съвместна 
компетентност;
в) ръководителят на административното 
звено, изготвило и съгласувало съответния 
документ, задължително го подписва или